నార్వేలో పునరుత్పాదక శక్తి

thumb| ఉల్లా-ఫోర్రే జలవిద్యుత్ సముదాయం. దీనికి సుమారు 2,100 మెగావాట్ల స్థాపిత సామర్థ్యం ఉంది
జలవిద్యుత్ కారణంగా నార్వే పునరుత్పాదక శక్తిని భారీగా ఉత్పత్తి చేస్తుంది. నార్వే ప్రధాన భూభాగంలో 99% పైగా విద్యుత్ ఉత్పత్తి 31 GW జలవిద్యుత్ ప్లాంట్ల నుండి (86 TWh రిజర్వాయర్ సామర్థ్యం, వేసవి నుండి శీతాకాలం వరకు నీటిని నిల్వ చేస్తుంది). సగటు జల విద్యుత్తు సంవత్సరానికి 133 TWh  (2007లో 135.3 TWh).  పవన శక్తి, ఆఫ్‌షోర్ పవన శక్తి, తరంగ శక్తి, అలాగే కలప నుండి బయో-ఎనర్జీ ఉత్పత్తిలో కూడా నార్వేలో పెద్ద స్థాపక సామర్థ్యం ఉంది. నార్వే సౌరశక్తి వనరులు కొద్దిగానే ఉన్నాయి కానీ ప్రపంచంలోనే అతిపెద్ద సౌర గ్రేడ్ సిలికాన్, సిలికాన్ సౌర ఘటాల ఉత్పత్తిదారులలో నార్వే ఒకటి.

## గ్రీన్ సర్టిఫికెట్లు
ఉత్పత్తి అయిన ప్రదేశం హామీల వ్యవస్థను EU పునరుత్పాదక శక్తి ఆదేశాలు అమలు చేసింది. ఇది 'గ్రీన్ సర్టిఫికెట్లు' వర్తకం చేసింది, 2010 లో ఈ సర్టిఫికెట్ల అమ్మకంతో నార్వేజియన్ గృహాలలో వాడిన సగటు విద్యుత్తు మిశ్రమంలో పునరుత్పాదక విద్యుత్తు వాటా వాస్తవంగా ఉన్న 99% నుండి 36% తగ్గింది.

## జల విద్యుచ్ఛక్తి
నార్వే యూరప్‌లో అతిపెద్ద జలవిద్యుత్ ఉత్పత్తిదారు. ప్రపంచంలో 6వ అతిపెద్దది. 90% సామర్థ్యం ప్రభుత్వ యాజమాన్యంలో ఉంది.  అతిపెద్ద ఉత్పత్తిదారు ప్రభుత్వ యాజమాన్యంలోని స్టాట్‌క్రాఫ్ట్. దీనికి తొమ్మిది అతిపెద్ద జలవిద్యుత్ ప్లాంట్‌లున్నాయి. అంతర్జాతీయ ఇంధన మార్కెట్లలో కూడా ప్రధాన పాత్ర పోషిస్తుంది. విద్యుత్తును అనేక ఇతర ప్రభుత్వ యాజమాన్యంలోని, ప్రైవేట్ సంస్థల ద్వారా కూడా ఉత్పత్తి చేస్తారు. జల విద్యుత్ ఉత్పత్తి సామర్థ్యం దాదాపు 2014, 2019 లో 31 GW. ఆ సంవత్సరాల్లో దాదాపు 132 TWh విద్యుత్తు ఉత్పత్తి అయింది. మొత్తం ఉత్పత్తిలో ఇది దాదాపు 95%.  వర్షపాతాన్ని బట్టి, జల విద్యుత్ ఉత్పత్తి సంవత్సరాల మధ్య 50-60 TWh వరకు మారుతూ ఉంటుంది. వినియోగం అత్యధికంగా ఉండే శీతాకాలంలో అవపాతం గణనీయంగా తక్కువగా ఉంటుంది. అందువలన నీటిని నిల్వ ఉంచేందుకు పెద్ద పెద్ద జలాశయాలు (86 TWh కలిపి) అవసరం. వేసవిలో వినియోగం అత్యల్పంగా ఉంటుంది, అదే సమయంలో కరిగిన నీరు జలాశయాలకు చేరుకుంటుంది.  జలాశయాలు నిండినప్పుడు, అదనపు నీటిని స్పిల్‌వే ద్వారా నియంత్రిత పద్ధతిలో పంపించాలి.  అతిపెద్ద జలాశయం బ్లాస్జో, సామర్థ్యం 7.8 TWh.

ఇంకా వాడుకోని జల విద్యుత్ సామర్థ్యం దాదాపు 34 TWh.   2010 నాటికి మొత్తం సామర్థ్యంలో 70% ఇప్పటికే అభివృద్ధి చేయబడింది. ఇది ప్రపంచంలోని అత్యధిక నిష్పత్తులలో ఒకటి.  ఆనకట్ట భద్రతను పునఃమూల్యాంకనం చేయడం 1995 లో ప్రారంభమైంది. 2014 నాటికి, ఇప్పటికే ఉన్న 26% సంస్థాపనలను పునరుద్ధరించడమో, ఉన్నతీకరించడమో చేసారు. నార్వేలో ఉత్పాదక సామర్థ్యం పెరుగుతోంది. 2001 - 2014 మధ్య 1 మెగావాటు కంటే పెద్ద ప్రాజెక్టులు 397 ప్రారంభించారు. 10 మెగావాట్ల కంటే పెద్ద పాత ప్రాజెక్టులను ఉన్నతీకరించారు. మొత్తం కొత్త సామర్థ్యంలో ఇది 70%. నెదర్లాండ్స్, జర్మనీ, డెన్మార్క్‌లలో ఉత్పత్తి అయ్యే పవన విద్యుత్‌తో జరిగే వ్యాపారం నార్వేజియన్ జల వ్యవస్థలో మార్పులను తీసుకువస్తోంది.

## పవన శక్తి
thumb| ఓర్లాండ్ మునిసిపాలిటీలో పవన విద్యుత్ టర్బైన్
2012లో నార్వే  పవన విద్యుత్తును ఉత్పత్తి చేసింది. ఇది దాని మొత్తం విద్యుదుత్పత్తిలో ఒక చిన్న భాగం. మరుసటి సంవత్సరమే, 2020 నాటికి పవన విద్యుత్ సామర్థ్యాన్ని 700 MW నుండి 2 GW కు పెంచేందుకు NOK 20 బిలియన్ల పెట్టుబడులను ఆమోదించింది. 2016 ఆగస్టులో 1 GW సామర్థ్యం గల  ప్రాజెక్టు నిర్మాణం ప్రారంభమైంది. 2019 లో కొత్త ప్రాజెక్టులతో పవన సామర్థ్యం 2.4 GWకి, ఉత్పత్తి 5.5 TWhకి పెరిగింది. పవన టర్బైన్ల నుండి విద్యుత్ ఉత్పత్తి పెరగడం వలన నార్వే తన దేశీయ జలవిద్యుత్ ఉత్పత్తిని తగ్గించుకోవచ్చు (హైడ్రో టర్బైన్లను నిలిపివేసి). డెన్మార్క్, జర్మనీ, నెదర్లాండ్స్‌లలో అధిక పవన విద్యుత్తు ఉత్పత్తి అయినపుడు, నార్వే తన జలవిద్యుత్ వినియోగాన్ని మరింత తగ్గించుకోవడానికి విద్యుత్తును దిగుమతి చేసుకుంటుంది. తద్వారా విద్యుత్తు ధరలను తగ్గుతాయి. చౌకైన పవన విద్యుత్తు, దాని డిస్పాచబుల్ జలశక్తి రెండింటినీ మరింత అభివృద్ధి చేయడానికి, 2020 తర్వాత స్కాట్లాండ్, జర్మనీలతో విద్యుతుత్తు వ్యాపారం చేసేందుకు నార్వే కొత్త ట్రాన్స్‌మిషను లైన్ల నిర్మాణం చేపట్టేందుకు పరిశీలిస్తోంది. అవి నార్త్ సీ లింక్, NORD. LINK. వీటిని 2021, 2020 లో ఆన్‌లైన్‌లోకి తెచ్చేందుకు తలపెట్టారు. 2019 లో మరిన్ని భూ-ఆధారిత టర్బైన్ల అభివృద్ధి కోసం జరిగిన ప్రజా విచారణకు వెయ్యికి పైగా స్పందనలు రాగా, వాటిలో ఎక్కువ భాగం ప్రతికూలంగా ఉన్నాయి.

నార్వేజియన్ జల వనరులు, ఇంధన డైరెక్టరేట్ నివేదించిన ప్రకారం, 2023 ప్రారంభం నాటికి, నార్వేలో 65 పవన విద్యుత్ కేంద్రాలలో 1,392 పవన టర్బైన్లు పని చేస్తున్నాయి. వీటి మొత్తం వార్షిక ఉత్పత్తి 16,923 GWh (నార్వే విద్యుత్ ఉత్పత్తిలో 11%). 

ఫోసెన్ ద్వీపకల్పంలో మొత్తం 151 టర్బైన్లతో రెండు పవన విద్యుత్ కేంద్రాల నిర్మాణాన్ని 2023లో కొంతమంది సామీ కార్యకర్తలు వ్యతిరేకించారు. దాదాపు ఏడాది పాటు చర్చల జరిగి, ఒప్పందం కుదిరిన తర్వాత ఈ ప్రాజెక్టు ముందుకు సాగింది. దీని కింద టర్బైన్లు 2040 తర్వాత కూడా విద్యుత్ ఉత్పత్తిని కొనసాగిస్తాయి.  ప్రభుత్వం, సముద్రతీర పవన ఉత్పత్తిపై 40% వనరుల అద్దె పన్ను విధించే ప్రతిపాదన చెయ్యగా, పునరుత్పాదక ఇంధన పరిశ్రమ నుండి వచ్చిన నిరసనల తర్వాత, 2023 మధ్యలో దాన్ని వాయిదా వేసింది. 2023 డిసెంబరులో స్టోర్టింగ్ (నార్వేజియన్ పార్లమెంట్)లో పన్నుపై ఒక ఒప్పందం కుదిరింది. 2024 జనవరి 1 నుండి అమలులోకి వచ్చేలా ఆన్‌షోర్ పవన శక్తిపై వనరుల అద్దె పన్నును 25%గా ప్రభుత్వం నిర్ణయించింది. 

## రవాణా
2005, 2010 మధ్య రవాణా రంగంలో పునరుత్పాదక వనరుల వాటా 1.3% నుండి 4% కి పెరిగింది. ప్రస్తుతం ప్రపంచంలో తలసరి ఎలక్ట్రిక్ కార్ల సంఖ్య అత్యధికంగా ఉన్న దేశాలలో నార్వే ఒకటి.  నార్వేజియన్ రోడ్లపై 50,000 ఎలక్ట్రిక్ కార్లుండాలి అనే ప్రభుత్వ లక్ష్యాన్ని 2015 ఏప్రిల్ 20 న సాధించారు. ఇది ఊహించిన దానికంటే రెండు సంవత్సరాల కంటే ముందే జరిగింది. 50,000 ఎలక్ట్రిక్ కార్లకు చేరుకోవడం ద్వారా, పూర్తి ఎలక్ట్రిక్ వాహనాల మార్కెట్ వ్యాప్తి నార్వేలో నమోదైన అన్ని ప్యాసింజర్ కార్లలో 2% కి చేరింది.  2015 డిసెంబరులో ఈ విభాగం వ్యాప్తి 3% దాటింది.   2016 సెప్టెంబరు మధ్య నాటికి దాదాపు 90,000 పూర్తి ఎలక్ట్రిక్ వాహనాలు నమోదు కావడంతో, నార్వే రోడ్లపై ఉన్న అన్ని తేలికపాటి వాహనాలలో ఆల్-ఎలక్ట్రిక్ విభాగం 3.5% మార్కెట్ షేరు అందుకుంది.
thumb| 2014లో నార్వేలో అత్యధికంగా అమ్ముడైన రెండు ప్లగ్-ఇన్ ఎలక్ట్రిక్ కార్లు పూర్తి-ఎలక్ట్రిక్ నిస్సాన్ లీఫ్ (ఎడమ), టెస్లా మోడల్ S (కుడి).
నార్వేలో నమోదైన లైట్-డ్యూటీ ప్లగ్-ఇన్ ఎలక్ట్రిక్ వాహనాల స్టాక్ ఏప్రిల్ 2016లో 100,000 యూనిట్ మైలురాయిని దాటింది, దీనితో ఆ దేశం US, చైనా, జపాన్‌ల తర్వాత ప్రపంచంలోనే నాల్గవ అతిపెద్ద ప్లగ్-ఇన్ మార్కెట్‌గా నిలిచింది.   2016 ఏప్రిల్ నాటికి, నార్వేలో ప్లగ్-ఇన్ ఎలక్ట్రిక్ వాహనాలలో దాదాపు 81,500 ఆల్-ఎలక్ట్రిక్ ప్యాసింజర్, లైట్-డ్యూటీ వాహనాలు, దాదాపు 17,100 ప్లగ్-ఇన్ హైబ్రిడ్‌లు, 2,000 కంటే ఎక్కువ పూర్తి-ఎలక్ట్రిక్ కమర్షియల్ వ్యాన్‌లూ ఉన్నాయి. మొత్తం వాహనాల్లో దాదాపు 12,000 దిగుమతి చేసుకున్న సెకండ్ హ్యాండ్ ఎలక్ట్రిక్ కార్లు ఉన్నాయి. 

2016 ఫిబ్రవరిలో, ప్రభుత్వం ప్రతిపాదిత జాతీయ రవాణా ప్రణాళిక 2018-2029 (NTP) పై 2016 జూలై 1 వరకు ప్రజల చర్చకు అవకాశం కల్పించింది. రవాణా రంగం దాదాపు 16.5 మిలియన్ టన్నుల   ఉద్గారాలకు కారణమవుతుందనీ, ఇది నార్వేలో దేశీయంగా ఉత్పత్తి అయ్యే మొత్తం గ్రీన్‌హౌస్ వాయు ఉద్గారాలలో మూడింట ఒక వంతు అనీ ప్రణాళిక వివరించింది. ప్రైవేట్ కార్లు, భారీ వాహనాలతో సహా రోడ్డు ట్రాఫిక్ దాదాపు 10 మిలియన్ టన్నుల   ఉత్పత్తి చేస్తుంది. 2030 నాటికి ప్రైవేట్ కార్లు, ట్రక్కులు, ఓడలు, విమానాలు, నిర్మాణ పరికరాల నుండి గ్రీన్‌హౌస్ వాయు ఉద్గారాలను సగానికి తగ్గించడానికి NTP విధానాలు, చర్యలను నిర్దేశించింది.  

ఈ లక్ష్యాన్ని సాధించడానికి, ఇతర వాటితో పాటు, 2025 లో అన్ని కొత్త కార్లు, బస్సులు, తేలికపాటి వాణిజ్య వాహనాలు సున్నా ఉద్గార వాహనాలు, అంటే పూర్తిగా విద్యుత్, హైడ్రోజన్ వాహనాలు కావాలని NTP లక్ష్యాన్ని నిర్దేశించింది. 2030 నాటికి, హెవీ డ్యూటీ వ్యాన్లు, 75% కొత్త దూరప్రాంత బస్సులు, 50% కొత్త ట్రక్కులు సున్నా ఉద్గార వాహనాలుగా ఉండాలి. అలాగే, 2030 నాటికి, స్వల్పదూర సముద్ర షిప్పింగ్‌లోని అన్ని ఓడలలో 40% బయో ఇంధనాలను ఉపయోగించాలి లేదా ఎలక్ట్రిక్ ఫెర్రీల వంటి తక్కువ లేదా సున్నా-ఉద్గార నౌకలను వాడాలి. ప్రతిపాదిత వ్యూహం ప్రకారం, సున్నా-ఉద్గార వాహనాలు వచ్చేవరకు, విక్రయించబడే అన్ని అంతర్గత దహన యంత్ర కార్లు ప్లగ్-ఇన్ హైబ్రిడ్‌లుగా ఉండాలి. సాధ్యమైన చోటల్లా బయో ఇంధనాలను ఉపయోగించాలి. అలాగే, ప్రభుత్వ సంస్థలు వీలైనంత వరకు తమ ప్రైవేట్, అద్దె వాహనాలు, నౌకలలో బయో ఇంధనాలు, తక్కువ, సున్నా-ఉద్గార సాంకేతికతలను ఉపయోగించుకోవాలి. ఈ ప్రణాళిక సున్నా ఉద్గార వాహనాల విస్తరణకు మద్దతు ఇవ్వాలని, అలాగే ప్రస్తుత ప్రోత్సాహకాలను తగ్గించాలని కూడా పిలుపునిచ్చింది. ప్రజా రవాణా, నడక, సైక్లింగ్‌లలో ఎక్కువ పెట్టుబడి పెట్టాలని ప్రతిపాదించింది.   

## ఇవి కూడా చూడండి

* నార్వేలో శక్తి

## మూలాలు